CELEX: 62018CN0769
Language: hr
Date: 2018-12-07 00:00:00
Title: Predmet C-769/18: Zahtjev za prethodnu odluku koji je 7. prosinca 2018. uputio Cour de cassation (Francuska) – Caisse d’assurance retraite et de la santé au travail d’Alsace-Moselle protiv SJ i Ministre chargé de la Sécurité sociale

11.2.2019   
            
            
               HR
            
            
               Službeni list Europske unije
            
            
               C 54/13
            
         
      Zahtjev za prethodnu odluku koji je 7. prosinca 2018. uputio Cour de cassation (Francuska) – Caisse d’assurance retraite et de la santé au travail d’Alsace-Moselle protiv SJ i Ministre chargé de la Sécurité sociale
      (Predmet C-769/18)
      (2019/C 54/17)
      Jezik postupka: francuski
      
         Sud koji je uputio zahtjev
      
      Cour de cassation
      
         Stranke glavnog postupka
      
      
         Tužitelj: Caisse d’assurance retraite et de la santé au travail d’Alsace-Moselle
      
         Tuženici: SJ, Ministre chargé de la Sécurité sociale
      
         Prethodna pitanja
      
      
                  1.
               
               
                  Je li pomoć za ublažavanje tereta hendikepa predviđena člankom 35.a iz osme knjige Sozialgesetzbucha (njemački Socijalni zakonik), obuhvaćena materijalnim područjem primjene Uredbe br. 883/2004 (1)?
               
            
                  2.
               
               
                  U slučaju potvrdnog odgovora, jesu li naknada za obrazovanje hendikepiranog djeteta, dodatak na tu naknadu ili, umjesto toga, kompenzacijsko davanje za hendikepiranost, s jedne strane, i pomoć za integraciju hendikepirane djece i adolescenata predviđena člankom 35.a iz osme knjige Sozialgesetzbucha (njemački Socijalni zakonik), s druge strane, istovjetni u smislu članka 5. točke (a) Uredbe br. 883/2004, imajući u vidu cilj članka L. 351-4-1 francuskog Zakonika o sustavu socijalne sigurnosti koji predviđa uzimanje u obzir troškova povezanih s obrazovanjem hendikepiranog djeteta prilikom određivanja trajanja staža osiguranja za ostvarivanje prava na isplatu mirovine?
               
            
         (1)  Uredba (EZ) br. 883/2004 Europskog parlamenta i Vijeća od 29. travnja 2004. o koordinaciji sustava socijalne sigurnosti (SL L 166, str. 1) (SL, posebno izdanje na hrvatskom jeziku, poglavlje 5., svezak 3., str. 160.)